ballblom
Store norske leksikon,Biologi,Planteriket,Dekkfrøete planter,Tofrøbladete planter,Soleieordenen,Soleiefamilien,Ballblomslekta
Ballblom er en flerårig urt i soleiefamilien. Planten er 30–50 cm høy med rak stengel, enkel eller med et par sidegrener. Bladene er hånddelte, og blomsten stor med mange gule blomsterdekkblad som dekker hverandre som bladene i et kålhode. Den er mest vanlig i Nord-Norge, men ellers utbredt i fjell-lier og på setervanger i Trøndelag og på Østlandet sør til Skåtøy.
I hager dyrkes ildballblom, T. asiaticus, og hybrider som har branngule blomster. Systematikk Nivå   Norsk navn   Vitenskapelig navn       Art   Ballblom   Trollius europaeus     Slekt    Ballblomslekta   Trollius     Familie   Soleiefamilien   Ranunculaceae     Orden   Soleieordenen   Ranunculales     Klasse   Tofrøblada planter   Dicotyledoneae     Rekke   Dekkfrøa planter   Angiospermae     Rike   Planteriket   Plantae